32002R2091
L 322/11
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2091/2002 НА КОМИСИЯТА
от 26 ноември 2002 година
за изменение на Регламент (ЕО) № 2870/2000 за определяне на референтни методи на Общността за анализ на спиртните напитки
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1576/89 на Съвета от 29 май 1989 г. за установяване на общи правила за определянето, описанието и представянето на спиртните напитки (1), изменен с Акта за присъединяване на Австрия, Финландия и Швеция, и по-специално член 4, параграф 8 от него,
като има предвид, че:
(1)
Регламент (ЕО) № 2870/2000 на Комисията от 19 декември 2000 г. за определяне на референтни методи на Общността за анализ на спиртните напитки (2) описва тези методи в приложение.
(2)
Четири метода на анализ за определянето на трансанетол в анасонови спиртни напитки, глициризинова киселина и chalcone в pastis и яйчен жълтък в яйчен ликьор и ликьор с яйце са утвърдени съгласно международно признати процедури като част от изследователски проект, подпомаган от Комисията.
(3)
Тези четири метода могат да бъдат признати за референтни методи на Общността и трябва да бъдат добавени в приложението към Регламент (ЕО) № 2870/2000.
(4)
Мерките, предвидени в настоящия регламент, са в съответствие със становището на Изпълнителния комитет по спиртни напитки,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 2870/2000 се изменя, както следва:
1.
В резюмето на приложението, текстът „(p.m.)“ в точки V, VI, VII и IX се заличава.
2.
Глави V, VI, VII и IX в приложението към настоящия регламент се добавят след глава III.
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 26 ноември 2002 година.